**ΕΙΡΗΝΟΔΙΚΕΙΟ ΠΕΡΙΣΤΕΡΙΟΥ**

**ΑΝΑΚΟΙΝΩΣΗ ΓΙΑ ΤΗ ΔΙΚΑΣΙΜΟ ΤΗΣ**

**2ας ΙΟΥΝΙΟΥ 2020**

Λαμβανομένων υπόψη:

α) της υποχρέωσης για τήρηση των μέτρων που προβλέφθηκαν στο από 24-4-2020 πρακτικό της Επιτροπής Αντιμετώπισης Εκτάκτων Συμβάντων Δημόσιας Υγείας για λοιμοξιωγόνους παράγοντες λόγω της πανδημίας του ιού Sars CoV2, και δη αυτών που αφορούν τον

εντός των αιθουσών και των εν γένει περίκλειστων χώρων **ανώτατο αριθμό εισερχομένων 1 άτομο ανά 10 τ.μ.**

και την **τήρηση ελάχιστης απόστασης 1,5 μέτρου** μεταξύ των προσώπων,

και

β) του γεγονότος ότι το Ειρηνοδικείο Περιστερίου διαθέτει μόνο μία αίθουσα ακροατηρίου στον δεύτερο όροφο, χωρίς χώρο αναμονής, ο δε πρώτος όροφος καταλαμβάνεται από τα γραφεία της Γραμματείας,

**ΑΝΑΚΟΙΝΩΝΟΥΜΕ**

ότι προς αποφυγή συνωστισμού και προς διαφύλαξη της δημόσιας υγείας των παρευρισκομένων (Ειρηνοδικών, Γραμματέων, πληρεξουσίων Δικηγόρων, διαδίκων), θα ισχύσουν τα κάτωθι:

**A**) **το πινάκιο της δικασίμου της 2ας Ιουνίου 2020 χωρίζεται** ως εξής:

**Από 09:00 έως 10:00** θα συζητηθούν οι **υποθέσεις της εκούσιας δικαιοδοσίας,** ήτοι οι υποθέσεις με αύξοντα αριθμό από 1-7 και

**Από 10:00 και στο εξής** θα συζητηθούν **οι οκτώ (8) προσδιορισμένες υποθέσεις που δικάζονται με τη διαδικασία των μικροδιαφορών, για τις οποίες δεν τηρείται πινάκιο.**

**B**) **Εντός της αίθουσας του ακροατηρίου** **θα παραμένουν** **μόνο** τα πρόσωπα που μετέχουν στην **υπόθεση που εκδικάζεται κάθε φορά και στην αμέσως επόμενη από αυτήν**.

Οι μετέχοντες στις λοιπές υποθέσεις θα πρέπει να αναμένουν πέριξ του κτιρίου όπου στεγάζεται το Ειρηνοδικείο και να προσέρχονται στο ακροατήριο όταν έλθει η σειρά της υπόθεσής τους.

Παράλληλα, με σκοπό την όσο το δυνατόν καλύτερη διευθέτηση του πινακίου και την ομαλότερη διεξαγωγή της διαδικασίας, **παρακαλούνται οι πληρεξούσιοι δικηγόροι των διαδίκων να ενημερώσουν την Γραμματεία** έως την προηγούμενη ημέρα της δικασίμου **για την τυχόν ύπαρξη αιτημάτων συναινετικής αναβολής υποθέσεων, για την πρόθεση δήλωσης παραίτησης και για την πρόθεση ματαίωσης** ώστε οι υποθέσεις αυτές να προταχθούν στις 09:00 και αντίστοιχα στις 10:00.

Σας ευχαριστούμε εκ των προτέρων για την συνεργασία σας και την δεδομένη κατανόησή σας.

Περιστέρι 29-05-2020

Η Προϊσταμένη του Ειρηνοδικείου Περιστερίου

ΕΥΤΥΧΙΑ ΑΤΣΙΔΗ

Ειρηνοδίκης Γ΄